./data/phi1351/phi005/phi1351.phi005.perseus-lat1.xml
Cornelius Tacitus
et iam erat in aspectu Messalina clamitabatque audiret Octaviae et Britannici matrem, cum obstrepere accusator, Silium et nuptias referens; simul codicillos libidinum indices tradidit, quis visus Caesaris averteret  nec multo post urbem ingredienti offerebantur communes liberi, nisi Narcissus amoveri eos iussisset  Vibidiam depellere nequivit quin multa cum invidia flagitaret ne indefensa coniunx exitio daretur  igitur auditurum principem et fore diluendi criminis facultatem respondit: iret interim virgo et sacra capesseret